Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 11958

i) A pilótakabin védelme füst és gőzök ellen. 1) Mindazon repülőgépeknél, melyeknek a légialkalmassági bizonyítvány szerinti maximális felszálló tömege meghaladja a 45500 kg-ot, vagy utasülés kapacitása a 60-at, módozatokat kell kidolgozni arra, hogy a repülőgép fedélzetén kialakult tűz vagy robbanás által keletkezett füst, gőzök, és ártalmas kipárolgások bejutása a pilótakabinba minimális mértékű lehessen. 2) Ajánlás.- Mindazon repülőgépeknél, melyeknek a légialkalmassági bizonyítvány szerinti maximális felszálló tömege meghaladja az 5700 kg-ot, de nem éri el a 45500 kg-ot, módozatokat kell kidolgozni arra, hogy a repülőgép fedélzetén kialakult tűz vagy robbanás által keletkezett füst, gőzök, és ártalmas kipárolgások bejutása a pilótakabinba minimális mértékű lehessen D. 3. Aeroelaszticitás A repülőgépet úgy kell megtervezni, hogy mentes legyen szerkezeti deformáció miatt bekövetkező flattertől, szerkezetváltozástól, és a kormányozhatóság elvesztésétől, az A. 2. 1. pontban előírt tervezési burkológörbe összes sebességértékénél és még jóval azon túl is. Számításba kell venni a repülőgép jellemzőit, valamint a pilóták közötti eltéréseket a szakértelem és teljesítőképesség terén. Az aerodinamikai kormányfelületekre megengedhető határértékeket kell előírni, valamint azt, hogy ezen határértékeket milyen módon kell figyelni annak biztosítása érdekében, hogy a repülőgép aeroelasztikus problémáktól mentes maradjon teljes élettartama alatt. D. 4. A fedélzeten tartózkodók elhelyezésének jellemzői D. 4. 1. Ülések és bekötőhevederek A fedélzeten tartózkodók számára megfelelő ülést és bekötési lehetőségeket kell biztosítani, figyelembe véve a repülés, vagy kényszerleszállás során fellépő terhelések valószínűségét, melyekkel számolni kell. Figyelmet kell fordítani arra, hogy a fedélzeten tartózkodók sérülései minimálisak legyenek, amikor a repülőgép működése alatt a körülöttük lévő szerkezetnek ütődnek. D. 4. 2. Utaskabin környezet A szellőztetést, a fűtést és, ahol ez megvalósítható, a hermetizálás rendszereit úgy kell megtervezni, hogy azok megfelelő környezetet teremtsenek az utaskabinban a várható repülés ideje alatt, valamint a földi vagy a vízi üzemeltetés viszonyai között. A rendszerek megtervezésekor számításba kell venni a veszélyhelyzeti körülményeket is. D. 5. Elektromos testelés. Az elektromos testelésnek, és a villámcsapás és statikus elektromosság elleni védelemnek olyannak kell lennie, hogy:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes